Document ID: 32002D0256

32002D0256
L 087/57
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 март 2002 година
за поправка на Решение 2000/275/ЕО относно съответствията между някои категории свидетелства за управление на моторни превозни средства
(текст от значение за ЕИП)
(2002/256/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/439/ЕИО на Съвета от 29 юли 1991 г. за свидетелствата за управление на МПС (1), последно изменена с Директива 2000/56/ЕО на Комисията (2), и по-специално член 1, параграф 2 и член 10, параграф 1 от нея,
като има предвид, че:
Допуснати са грешки в приложението към Решение 2000/275/ЕО на Комисията (3). Следователно горепосоченото решение следва да бъде изменено,
ПРИЕ НАСТОЯЩОТО РЕШЕНИЕ:
Член 1
С настоящото се коригира приложението към Решение 2000/275/ЕО на страниците, посочени в скоби, както следва:
1.
в частта, наименувана „описание“ на Образец Белгия 1 (стр. 3) думата „по принцип“ се заменя с думата „винаги“;
2.
в таблицата на съответствията за Образец Германия 2 (стр. 8) в колоната „съответстващи категории“, трети ред, думите „по-малко от 25 пътнически места“ се заменят с думите „25 пътнически места или по-малко“;
3.
в таблицата на съответствията за Образец Гърция 1 (стр. 14), в колоната „съответстващи категории“, трети ред „В*“ се заменя с „В за професионални цели“;
4.
в таблицата на съответствията за Образец Испания 1 (стр. 15), в колоната „съответстващи категории“, шести и седми ред, „С1“ и „С1Е“ се заменят съответно с „С1 (виж 1)“ и „С1Е (виж 1)“; в осми ред „C, СЕ (виж 1)“ се заменя с „C, СЕ (виж 2)“;
5.
Раздел „Допълнителна информация“ за Образец Испания 1 (стр. 15) се заменя със следното:
„Допълнителна информация:
1.
в случай че на стр. 6 на свидетелството не фигурира ограничение за допустимата максимална маса до 7 500 кг, категория С1 включва правото да се управляват МПС категория С. В случай че не е посочено такова ограничение и притежателят има право да управлява МПС от категория С1Е или С2Е, тези категории включват правото да се управляват и МПС от категория СЕ;
2.
притежателят на свидетелство за категория С2 в допълнение на това има право да управлява МПС категория DЕ, в случай че той притежава и свидетелство за категория D;“
6.
отнася се само за френския вариант;
7.
в таблицата на съответствията за Образец Австрия 3 (стр. 29), в колоната „съответстващи категории“, пети ред, „(виж 1)“ се заменя с „(виж 2)“;
8.
в таблицата на съответствията за Образец Австрия 4 (стр. 30), в колоната „съответстващи категории“, втори ред, „А1, В“ се заменя с „В“;
9.
разделът със заглавие „Образци, издавани в Норвегия“ (стр. 47-50) се заменя с текста, посочен в приложението към настоящото решение;
10.
фигура 1 се вмъква след „Допълнителна информация“ за всеки от следните образци:
Франция 1 (ОВ L 91, 12.4.2000 г., стр. 16), Франция 2 (стр. 17), Франция 4 (стр. 18), Франция 5 (стр. 19), Португалия 1 (стр. 31), Швеция 2 (стр. 37), Обединено кралство 3 (стр. 39), Исландия 1 (стр. 44), Исландия 2 (стр. 44), Исландия 3 (стр. 45), Исландия 4 (стр. 45) и Лихтенщайн 2 (стр. 47).
Член 2
Адресати на настоящото решение са държавите-членки.
Съставено в Брюксел на 25 март 2002 година.

Labels: 8
18
15